23.5.2020 14:00 | O 27-ročnom francúzskom stredopoliarovi v službách Manchestru United Paulovi Pogbovi je známe, že rád navštevuje americké Miami. A aby nemusel prespávať po hoteloch, tak teraz si kúpil luxusný nový byt v jednej z najštýlovejších a najžiadanejších lokalít v meste.
Súčasťou vyše 200 metrov vysokého komplexu je aj heliport, obrovský bazén na 61. poschodí, veľká posilňovňa, súkromný plážový klub a za susedov bude mať množstvo superhviezd, napríklad Davida Beckhama s manželkou Victoriou.
Z apartmánu, ktorý sa rozprestiera na takmer tisíc štvorcových metroch, bude mať Paul Pogba takisto krásny výhľad na celé Miami.